钦定古今图书集成/明伦汇编/氏族典/第065卷 > 《廖用贤尚友录》 > 虞原璩
## 钦定古今图书集成/明伦汇编/氏族典/第065卷 > 《廖用贤尚友录》 > 虞原璩

按《名山藏高道记》：“原璩，字叔囿，瑞安人。博涉经史。永
乐中，以楷书荐，与修《大典》，竣事，将授官，以母老辞归。
温州守何文渊时时乘小舟诣之，原璩出迎，文渊曰：
‘此地不容易来也’。每相与辨难经史，商榷时务。一夕
忽至，坐谈久之，不觉夜半村落，无所觅酒，文渊笑曰：
‘酰可代也’。原璩遂出新酰，侑以蔬韭，对酌剧论，人谓”
之“醋交。”同邑有季德基，亦以善书应荐，母老辞归，文
渊亦敬礼之，粟饭鱼羹亦未尝不饱。时语人曰：“吾守
温州，得瑞安二隐君子焉。”